पाएं अपने शहर की ताज़ा ख़बरें और फ्री ई-पेपरडाउनलोड करें
देश की अग्रणी सूचना प्रौद्योगिकी कंपनी इंफोसिस के संस्थापक एन आर नारायण मूर्ति ने एक बार फिर से कंपनी का नेतृत्व संभाल लिया है.
उन्हें तत्काल प्रभाव से एक जून से ही कंपनी के कार्यकारी अध्यक्ष एवं अतिरिक्त निदेशक का पद सौंप दिया गया है.
शनिवार को हुई निदेशक मण्डल की एक बैठक में नारायण मूर्ति को अगले पांच सालों के लिए इस पद के लिए चुना गया. इस कार्यकाल के दौरान नारायण मूर्ति के पुत्र रोहन मूर्ति उनके कार्यकारी सहायक के रूप में उनका सहयोग करेंगे.प्रतिकात्मक वेतन
नारायण मूर्ति और रोहन मूर्ति अपने कार्यकाल के दौरान मात्र 1 रुपया प्रति वर्ष प्रतीकात्मक वेतन लेंगे.
इंफ़ोसिस के पूर्व कार्यकारी अध्यक्ष के वी कामथ के अनुसार \'\'यह कदम कंपनी एवं टेक्नोलॉजी उद्योग के सामने आ रही चुनौतियों और शेयर धारकों के हित को देखते हुए उठाया गया है.\'\'
पूर्व कार्यकारी अध्यक्ष एवं वरिष्ठ बैंकर के वी कामथ अब कंपनी के मुख्य स्वतंत्र निदेशक के रूप में कार्य करेंगे.
निदेशक के रूप में नारायण मूर्ति की नियुक्ति को आगामी 15 जून को वार्षिक आम सभा (एजीएम) में शेयर धारकों की संस्तुति के लिए पेश किया जाएगा.
वर्तमान में 7 बिलियन अमरीकी डालर से ज्यादा मूल्य वाली कंपनी इंफ़ोसिस को नारायण मूर्ति ने 1981 में अपने छह साथियों के साथ मिलकर मात्र 250 अमरीकी डालर में शुरू किया था.
(बीबीसी हिन्दी के एंड्रॉएड ऐप के लिए आप यहाँ क्लिक कर सकते हैं. आप हमें फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn